

VLADA REPUBLIKE HRVATSKE

Zagreb, 3. svibnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad Državnim natjecanjem učenika strukovnih škola - WorldSkills Croatia 2024. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2024. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad Državnim natjecanjem učenika strukovnih škola - WorldSkills Croatia 2024., sukladno zamolbi Agencije za strukovno obrazovanje i obrazovanje odraslih.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Pokroviteljstvo Vlade Republike Hrvatske nad Državnim natjecanjem učenika strukovnih škola - WorldSkills Croatia 2024., pruža iznimnu priliku za promociju važnosti strukovnih vještina u suvremenom društvu. WorldSkills Croatia 2024. jedinstven je događaj koji omogućuje povezivanje obrazovanja, industrije i vladinih institucija radi stvaranja sinergije u razvoju strukovnog obrazovanja.

Kroz podršku ovom događaju, Vlada potvrđuje svoju predanost ulaganju u obrazovanje i razvoj mladih ljudi. Podrška bi bila i u skladu s Nacionalnom razvojnom strategijom Republike Hrvatske do 2030. godine u kojoj se ističe kako će u središtu reformi strukovnog obrazovanja biti i čvršće povezivanje strukovnih škola s gospodarstvom i tržištem rada.

Ovogodišnje natjecanje održava se po peti puta, a Agencija za strukovno obrazovanje i obrazovanje odraslih organizira ga uz podršku Ministarstva znanosti i obrazovanja.

Ističe se kako ovu aktivnost Agencija za strukovno obrazovanje i obrazovanje odraslih financira sredstvima od 13,5 milijuna eura vrijednog ESF + projekta, jednog od prvih ugovorenih u novome programskome razdoblju iz Programa Učinkoviti ljudski potencijali, a čiji je cilj povećati privlačnost i društveni ugled strukovnog obrazovanja i osposobljavanja.

Pokroviteljstvo Vlade Republike Hrvatske pruža dodatnu potporu organizatorima i sudionicima, ističući važnost događaja na nacionalnoj i međunarodnoj razini.